CELEX: 62011CN0431
Language: fi
Date: 2011-08-18 00:00:00
Title: Asia C-431/11: Kanne 18.8.2011 — Ison-Britannian ja Pohjois-Irlannin yhdistynyt kuningaskunta v. Euroopan unionin neuvosto

22.10.2011   
            
            
               FI
            
            
               Euroopan unionin virallinen lehti
            
            
               C 311/26
            
         Kanne 18.8.2011 — Ison-Britannian ja Pohjois-Irlannin yhdistynyt kuningaskunta v. Euroopan unionin neuvosto
   (Asia C-431/11)
   2011/C 311/43
   Oikeudenkäyntikieli: englanti
   
      Asianosaiset
   
   
      Kantaja: Ison-Britannian ja Pohjois-Irlannin yhdistynyt kuningaskunta (asiamies: C. Murrell, avustajanaan barrister T. de la Mare)
   
      Vastaaja: Euroopan unionin neuvosto
   
      Vaatimukset
   
   
               —
            
            
               Euroopan talousalueen (ETA) sekakomiteassa omaksuttavasta Euroopan unionin kannasta ETA-sopimuksen liitteen VI (Sosiaaliturva) ja pöytäkirjan 37 muuttamiseen 6.6.2011 annettu neuvoston päätös (1) on kumottava
            
         
               —
            
            
               kyseisen määräyksen ajallisia vaikutuksia on rajoitettava siihen saakka, kunnes neuvosto antaa SEUT 79 artiklan 2 kohdan b alakohdan nojalla uuden päätöksen Euroopan talousalueen (ETA) sekakomiteassa omaksuttavasta Euroopan unionin kannasta ETA-sopimuksen liitteen VI (Sosiaaliturva) ja pöytäkirjan 37 muuttamiseen, ja
            
         
               —
            
            
               neuvosto on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Yhdistynyt kuningaskunta vaatii ETA:n sekakomiteassa omaksuttavasta Euroopan unionin kannasta ETA-sopimuksen liitteen VI (Sosiaaliturva) ja pöytäkirjan 37 muuttamiseen 6.6.2011 annetun neuvoston päätöksen 2011/407/EU (jäljempänä ”päätös”) kumoamista SEUT 264 artiklan nojalla.
   Yhdistynyt kuningaskunta vaatii, että
   
               a)
            
            
               päätös kumotaan
            
         
               b)
            
            
               päätöksen kumoamisen jälkeen päätöksen määräyksiä sovelletaan edelleen, kunnes neuvosto antaa laillisen päätöksen SEUT 79 artiklan 2 kohdan b alakohdan nojalla Euroopan talousalueen (ETA) sekakomiteassa omaksuttavasta Euroopan unionin kannasta ETA-sopimuksen liitteen VI (Sosiaaliturva) ja pöytäkirjan 37 muuttamiseen, ja
            
         
               c)
            
            
               neuvoston on korvattava oikeudenkäyntikulut.
            
         Päätöksessä, jonka aineellisena oikeudellisena perustana käytettiin SEUT 48 artiklaa, määriteltiin ETA:n sekakomitean neuvotteluissa omaksuttava Euroopan unionin kanta ETA-sopimuksen liitteen VI (Sosiaaliturva) ja pöytäkirjan 37 muuttamiseen.
   Yhdistynyt kuningaskunta väittää, että neuvosto on tehnyt virheen antaessaan päätöksen SEUT 48 artiklan aineellisen oikeudellisen nojalla. Sen sijaan neuvoston olisi pitänyt antaa tällainen päätös SEUT 79 artiklan 2 kohdan b alakohdan nojalla, joka on asianmukainen perusta yhteiselle kannalle, joka koskee sellaisten kansainvälisten sopimusten tekemistä, jotka vaikuttavat EU:hun siten, että sosiaaliturvaoikeudet laajennetaan koskemaan kolmansien maiden kansalaisia. SEUT 48 artiklassa annetaan toimivalta antaa ainoastaan sellaisia työntekijöitä ja itsenäisiä ammatinharjoittajia koskevaa lainsäädäntöä, jotka ovat EU:n kansalaisia. SEUT 79 artiklan 2 kohdan b alakohdassa annetaan nimenomaisesti toimivalta antaa oikeuksia kolmansien maiden kansalaisille, jotka oleskelevat laillisesti EU:ssa.
   Pöytäkirjan 21 mukaisesti V osaston oikeudellisten perustojen, mukaan lukien SEUT 79 artiklan 2 kohdan b alakohdan, nojalla hyväksyttyjä toimenpiteitä sovelletaan Yhdistyneessä kuningaskunnassa ainoastaan, jos se päättää osallistua tällaisiin toimenpiteisiin.
   Päätöksen kumoamista vaaditaan näin ollen sillä perusteella, että se on annettu virheellisen oikeudellisen perustan nojalla, minkä seurauksena Yhdistyneeltä kuningaskunnalta on evätty sen pöytäkirjan 21 mukaiset oikeudet.
   
      (1)  ETA:n sekakomiteassa omaksuttavasta Euroopan unionin kannasta ETA-sopimuksen liitteen VI (Sosiaaliturva) ja pöytäkirjan 37 muuttamiseen 6.6.2011 annettu neuvoston päätös 2011/407/EU
   (EUVL L 182, s. 12).